- Hindi News
- National
- चोरी व गुंडागर्दी से परेशान पालदा क्षेत्र के उद्योगपतियों ने डीआईजी से की शिकायत
चोरी व गुंडागर्दी से परेशान पालदा क्षेत्र के उद्योगपतियों ने डीआईजी से की शिकायत
इंदौर | पालदा क्षेत्र के उद्योगपति मंगलवार को डीआईजी से मिले। उन्होंने डीआईजी को बताया क्षेत्र में चोरी की वारदातें लगातार बढ़ रही हैं। वहीं हम्माल संघ के कुछ लोग भी दादागीरी और गुंडागर्दी करते हैं। इस कारण ट्रांसपोर्टर और उद्योगपति परेशान हैं। पालदा औद्योगिक संघ के सचिव हरीश नागर ने बताया सुबह 11 बजे व्यापारी डीआईजी संतोष कुमार सिंह से मिले। उन्होंने डीआईजी को बताया इलाके में ट्रक कटिंग करने वाला गिरोह सक्रिय है। शनिवार को ही एक उद्योग से आठ लाख का प्लॉस्टिक दाना चोरी हुआ था। इसकी रिपोर्ट लिखाने व्यापारी थाने पहुंचा तो सुनवाई नहीं हुई। उद्योगपतियों ने इलाके में एक स्थायी पुलिस चौकी की भी मांग की है।
tgl_Latn sot_Latn hin_Deva hin_Deva hin_Deva